Številka: 1100-64/2020/1

Datum: 12. 1. 2020

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19 in 203/20 – ZIUPOPDVE), 3. točke prvega odstavka 68. člena in tretjega odstavka 70. člena Zakona o javnih uslužbencih Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE)

**Ministrstvo za javno upravo**, Tržaška cesta 21, 1000 Ljubljana,

objavlja prosto delovno mesto za določen čas do 30. 11. 2023 oziroma do konca trajanja projekta PIACERE, s 6-mesečnim poskusnim delom

**PODSEKRETAR (šifra DM 59251) v** **Direktoratu za informacijsko družbo in informatiko, Uradu za infrastrukturo,  Sektorju za virtualizacijo in orkestracijo**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolsko univerzitetno izobrazbo (prejšnja) ali specialistično izobraževanje po visokošolski strokovni izobrazbi (prejšnje)/specializacijo po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 6 let delovnih izkušenj;
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat opravljen magisterij znanosti, doktorat znanosti oziroma zaključen specialistični študij.

Delovno področje:

* opravljanje najzahtevnejših nalog na področju virtualizacije in "kontejnerizacije",
* opravljanje najzahtevnejših del v zvezi z vzpostavitvijo testnega strežniškega okolja,
* sestavljanje in izvajanje postopkov za testiranje aplikacije za samodejno nameščanje novih aplikacij,
* samostojno oblikovanje dokumentacije in poročil o izvedenih postopkih za namene projekta,
* opravljanje drug del na podlagi navodil nadrejenega.

Na razpisanem delovnem mestu bo javni uslužbenec izvajal pomoč pri koordinaciji aktivnosti izvajanja projekta PIACERE, koordinacijo dela projekta PIACERE ter dnevno komuniciranje v okviru delovnih sklopov projekta PIACERE.

Prednost pri izbiri bodo imeli kandidati, ki imajo:

* izkušnje z okolji za virtualizacijo v produkcijskih okoljih (prednost: VMware, Hyper-V, Docker)
* izkušnje z orodji za avtomatizacijo postopkov v Linux strežniških okoljih (prednost: Ansible)
* napredno poznavanje Windows in Linux strežniških sistemov (prednost: WinServer 2019, CentOS7 ali 8)
* osnovno poznavanje skriptnih programskih jezikov (PowerShell, Bash, Perl, PHP, Python, JavaScript)
* napredno poznavanje dela s preglednicami Excel ali Calc
* znanje angleškega jezika na višji (tehnični) ravni.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo kandidata, da za namen tega postopka zaposlitve dovoljuje Ministrstvu za javno upravo pridobitev podatkov o izpolnjevanju pogojev za zasedbo delovnega mesta iz uradnih evidenc.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo delo opravljal na uradniškem delovnem mestu podsekretar brez imenovanja v naziv. Pravice oziroma obveznosti se mu določijo glede na uradniški naziv podsekretar. Z izbranim kandidatom bo sklenjeno delovno razmerje za določen čas do 30. 11. 2023 oziroma do konca trajanja projekta PIACERE, in sicer s polnim delovnim časom, s šestmesečnim poskusnim delom. Izbrani kandidat bo delo opravljal v prostorih Ministrstva za javno upravo na Tržaški cesti 21 v Ljubljani oziroma v drugih njegovih uradnih prostorih.

Zaposlitev financira Evropska unija iz programa za raziskave in inovacije Obzorje 2020 na podlagi sporazuma o dodelitvi nepovratnih sredstev št. 101000162.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za javno objavo za delovno mesto podsekretar (šifra DM 59251), v Direktoratu za informacijsko družbo in informatiko, Uradu za infrastrukturo,  Sektorju za virtualizacijo in orkestracijo, št. 1100-64/2020« **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer v roku **8 dni po objavi** na Zavodu RS za zaposlovanje in na osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana **na elektronski naslov**: [gp.mju@gov.si](mailto:gp.mju@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Informacije o izvedbi javnega natečaja daje Tina Bizjak, tel. št. 01/478 87 00, o delovnem področju pa Oton Mikek, tel. št. 040 375 900.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  | Boštjan Koritnik |
|  |  | minister |